Chinguetti

Chinguetti (arabíska: شنقيط) er bær í norðvesturhluta Máritaníu á Adrarhásléttunni austan við bæinn Atar. Bærinn var stofnaður við lok 13. aldar sem miðstöð í Saharaversluninni og var orðinn að helstu menningarmiðstöð svæðisins eftir upphaf 17. aldar. Helstu byggingar eru moskan, virki frönsku útlendingaherdeildarinnar og hár vatnsturn. Bærinn var settur á heimsminjaskrá UNESCO árið 1996.